section_heading: Povijest
paragraph_text: Godine 1989. Viktor Ivančić, Predrag Lucić i Boris Dežulović značajno su proširili podlistak tadašnje Nedjeljne Dalmacije pod nazivom "Feral" oštrom satirom i kritičnim člancima. Kad je tadašnje vlast preuzela Slobodnu Dalmaciju, ovi novinari odlaze iz Slobodne u kojoj su radili kao vanjski suradnici, te pokreću Feral kao samostalan list. Kombinirajući slova svojih imena stvorili su naziv studija VIVA LUDEŽ, izdavača tjednika.